മൈക്കൽ ഒഡെന്റ്

ലഘുചിത്രം| മൈക്കൽ ഒഡന്റ് (2015)
**മൈക്കൽ ഒഡന്റ്** (ജനനം 1930) ഒരു ഫ്രഞ്ച് പ്രസവചികിത്സകനും പ്രസവ വിദഗ്ധനുമാണ്.

## വിദ്യാഭ്യാസം
1930-ൽ ഒരു ഫ്രഞ്ച് ഗ്രാമത്തിൽ ജനിച്ച ഓഡന്റ് പാരീസിൽ മെഡിസിൻ പഠിച്ചു, 1950-കളിൽ സർജനായി വിദ്യാഭ്യാസം നേടി. "അവസാനത്തെ യഥാർത്ഥ ജനറൽ സർജന്മാരിൽ ഒരാളായി" അദ്ദേഹം ലാൻസെറ്റിൽ വിശേഷിക്കപ്പെട്ടു. 

## പ്രൊഫഷണൽ കരിയർ
1962 മുതൽ 1985 വരെ പിത്തിവേഴ്‌സ് ഹോസ്പിറ്റലിന്റെ (ഫ്രാൻസ്) ശസ്ത്രക്രിയാ, പ്രസവ യൂണിറ്റുകളുടെ ചുമതലയുള്ള ഓഡന്റ്, ജനന പ്രക്രിയയെ സ്വാധീനിക്കുന്ന പാരിസ്ഥിതിക ഘടകങ്ങളിൽ പ്രത്യേക താൽപ്പര്യം വളർത്തിയെടുത്തു.  ഗർഭിണികൾക്കായി പ്രസവമുറി, പ്രസവക്കുളങ്ങൾ, പാട്ടുപരിപാടികൾ തുടങ്ങിയ ആശയങ്ങൾ അദ്ദേഹം അവതരിപ്പിച്ചു. ഹോസ്പിറ്റൽ ജീവിതത്തിനു ശേഷം, ലണ്ടനിൽ പ്രൈമൽ ഹെൽത്ത് റിസർച്ച് സെന്റർ സ്ഥാപിച്ച അദ്ദേഹം ഹോം പ്രസവത്തിൽ ഏർപ്പെട്ടു, കൂടാതെ ജനന "പ്രാഥമിക കാലഘട്ടത്തിലെ" അവസ്ഥയും തുടർന്നുള്ള കുട്ടിയുടെയും അമ്മയുടെയും ആരോഗ്യവും തമ്മിലുള്ള പരസ്പര ബന്ധങ്ങൾ പര്യവേക്ഷണം ചെയ്യുന്ന എപ്പിഡെമിയോളജിക്കൽ പഠനങ്ങൾ സമാഹരിക്കാൻ ഒരു ഡാറ്റാബേസ് (primalhealthhresearch.com) രൂപകൽപ്പന ചെയ്തു. ഒഡെസ നാഷണൽ മെഡിക്കൽ യൂണിവേഴ്‌സിറ്റിയിലെ വിസിറ്റിംഗ് പ്രൊഫസറും ബ്രസീലിയ യൂണിവേഴ്‌സിറ്റിയിലെ ഡോക്ടർ ഹോണോറിസ് കോസയുമാണ് ഒഡെന്റ്. 

## പ്രസിദ്ധീകരണങ്ങൾ
ജനനത്തിനു ശേഷമുള്ള മണിക്കൂറിൽ മുലയൂട്ടൽ ആരംഭിക്കുന്നതിനെക്കുറിച്ചുള്ള ആദ്യ ലേഖനങ്ങളും  പ്രസവ കുളങ്ങളുടെ ഉപയോഗത്തെക്കുറിച്ചുള്ള ആദ്യ ലേഖനവും പ്രസവചികിത്സയിൽ വേദനയുടെ *ഗേറ്റ് കൺട്രോൾ സിദ്ധാന്തം* പ്രയോഗിക്കുന്ന ആദ്യ ലേഖനവും ഓഡന്റ് എഴുതിയവ ആണ്.    

1986-ൽ പ്രസിദ്ധീകരിച്ച ഒരു പുസ്തകത്തിൽ ("Primal Health") "പ്രാഥമിക കാലഘട്ടത്തിൽ" (ഗര്ഭപിണ്ഡത്തിന്റെ ജീവിതം, ജനനം, ജനനത്തിനു ശേഷമുള്ള മാസങ്ങൾ) ഹോമിയോസ്റ്റാസിസ് സ്ഥാപിക്കപ്പെട്ടതായി അദ്ദേഹം തെളിവുകൾ നൽകി: മനുഷ്യന്റെ അടിസ്ഥാന അഡാപ്റ്റീവ് സിസ്റ്റങ്ങൾ ക്രമീകരിക്കുന്ന ജീവിത ഘട്ടമാണിത്. അവരുടെ "സെറ്റ് പോയിന്റ് ലെവലുകൾ". ഹോമോ സാപ്പിയൻസിന്റെ ആധുനിക രീതികളുമായി ബന്ധപ്പെട്ട് സാധ്യമായ പരിണാമത്തിലാണ് ഓഡന്റ് ഇപ്പോൾ ശ്രദ്ധ കേന്ദ്രീകരിക്കുന്നത്.  

22 ഭാഷകളിൽ പ്രസിദ്ധീകരിച്ച 15 പുസ്തകങ്ങളുടെ രചയിതാവാണ് ഓഡന്റ്. പ്രസവിക്കുന്ന സ്ത്രീകളുടെ അടിസ്ഥാന ആവശ്യങ്ങൾ വീണ്ടും കണ്ടെത്തുന്നതിനും ഒരു യഥാർത്ഥ "ഫീറ്റൽ എജക്ഷൻ റിഫ്ലെക്സ് " സാധ്യമാക്കുന്നതിനുമുള്ള ഒരു താക്കോലായി അദ്ദേഹം തന്റെ പുസ്തകങ്ങളിൽ നിയോകോർട്ടിക്കൽ പ്രവർത്തനം കുറയ്ക്കുക എന്ന ആശയം നിരന്തരം പരാമർശിക്കുന്നു. 

അദ്ദേഹത്തിന്റെ പുസ്തകങ്ങളിൽ ഇവ ഉൾപെടുന്നു:

* *ബർത്ത് റീബോൺ* (1984, പന്തിയോൺ, NY)
* *പ്രാമൽഥഹെൽത്ത് ഗ്യം* (1986. സെഞ്ച്വറി ഹച്ചിൻസൺ. ലണ്ടൻ)
* *വാട്ടർ ആൻഡ് സെഷ്വാലിറ്റി, (1990, പെൻഗ്വിൻ ബുക്സ്)*
* *ദ ഫാർമർആൻഡ് ദ ഒബ്സ്ട്രറ്റീഷൻ*  ( ഫ്രീ അസോസിയേഷൻ പുസ്തകങ്ങൾ )
* *ദ സിസേറിയൻ* (ഫ്രീ അസോസിയേഷൻ ബുക്ക്സ്)
* *ദ സയന്റിഫിക്കേഷൻ ഓഫ് ലവ്* (ഫ്രീ അസോസിയേഷൻ ബുക്കുകൾ)
* *രതഫങ്ഷഷൻസ് ഓഫ് ഓർഗാസംസ്്രവർത്തനങ്ങൾ: ദി ഹൈവേസ് ടു ട്രാൻസ്സെൻഡൻസ്* (2009, പിന്റർ & മാർട്ടിൻ ലിമിറ്റഡ്. )
* *ചൈൽഡ് ബർത്ത് അറ്റ് ദ ഏജ് ഓഫ് പ്ലാസ്റ്റിക്സ്*  (2011, Pinter & Martin Ltd. )
* *ചൈൽഡ് ബർത്ത് ആൻഡ് ദ എവലൂഷൻ ഓഫ് ഹോമോ സാപ്പിയൻസ്* (2013, പിന്റർ & മാർട്ടിൻ ലിമിറ്റഡ്), 2014-ൽ വീണ്ടും പ്രസിദ്ധീകരിച്ചു.
* *ഡുവി നീഡ് മിഡ്‌വൈഫ്സ്?* (2015, Pinter & Martin Ltd. )
* *ദ ബർത്ത് ഓഫ് ഹോമോ, മറൈൻ ചിമ്പാൻസി* (2017, Pinter & Martin Ltd. )
* *ദി ഫ്യൂച്ചർ ഓഫ് ഹോമോ* (2019, വേൾഡ് സയന്റിഫിക് പബ്ലിഷിംഗ് കമ്പനി ലിമിറ്റഡ്. )

## ഇതും കാണുക

* സിസേറിയൻ
* പ്രസവം
* മുലയൂട്ടൽ
* മിഡ്‌വൈഫറി
* സ്വാഭാവിക പ്രസവം
* പ്രസവസമയത്ത് വേദന കൈകാര്യം ചെയ്യൽ
* ജലജന്മം

## അവലംബം

വർഗ്ഗം:1930-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ